Druga srednje škola Beli Manastir raspisuje

NATJEČAJ za dva nastavnika u pratnji za mobilnost u mjesto Dublin, Irska u sklopu odobrenog Erasmus+ projekta W.E.B. - Work Experience Booster – 2022-1-HR01-KA122-VET-000079293

Odabrani nastavnici bit će u pratnji 19 učenika koji će obavljati dvotjednu stručnu praksu od 25. 3. 2023. - 8. 4. 2023. u Dublinu u Irskoj.

Za prijavu su potrebni sljedeći dokumenti:

Europass CV i narativni CV u kojemu ćete opisati vaša iskustva organiziranja i provođenja ekskurzija, sudjelovanja i provođenja nacionalnih i međunarodnih projekata, javnog govora i prezentiranja.

Ukoliko imate certifikat o poznavanju engleskoga jezika, ukoliko ne onda će bit provedeno testiranje radnog jezika (ne odnosi se na nastavnika engleskog jezika).

Dokaz o izvannastavnim aktivnostima: odluka o tjednom zaduženju i kurikulum za pripremu učenika za Erasmus + projekt (opis možete navesti i u narativnom CV-u).

U prijavi je potrebno obrazložiti motivaciju i plan diseminacije te dati suglasnost za objavu punog imena i prezimena na stranici Škole.

Testove engleskog jezika vrednovat će nastavnice Engleskoga jezika koje se ne prijavljuju na natječaj, a rezultate će predati u ured ravnatelja te će isti bit priloženi prijavnoj dokumentaciji.

TESTIRANJE ENGLESKOGA JEZIKA održat će se u učionici J1 24. 11. 2022. u 8 sati.

Obrazac za Europass CV se nalazi na [poveznici](https://europa.eu/europass/eportfolio/screen/cv-editor?lang=hr).

ROK ZA PRIJAVU: 17. 11. – 24. 11. 2022.

POSTUPAK PRIJAVE: U prijavnom obrascu (u vidu dopisa) potrebno je navesti točnu e-mail adresu, na koju će vam se poslati odgovor o provedbi i rezultatima natječaja od strane tročlane komisije koju čini ravnateljica škole i dvoje članova Projektnog tima škole koji se neće odazvati ovom pozivu.

U razmatranje se uzima samo pravovremeno dostavljena i potpuna dokumentacija.

OBJAVA REZULTATA: 28. 11. 2022. na službenim stranicama Škole i na e-mail prijavljenih kandidata.

ŽALBENI ROK: 29. 11. 2021. – 6. 12. 2022.

OBJAVA KONAČNE LISTE: 7. 12. 2022.

KRITERIJI ODABIRA:

* aktivno poznavanje engleskoga jezika u govoru i pismu (testiranje ili certifikat, ukoliko ga imate)
* rad u izvannastavnim aktivnostima vezanim uz eTwinning i Erasmus + projekte u Drugoj srednjoj školi Beli Manastir
* iskustvo organiziranja i provođenja višednevnih učeničkih ekskurzija u inozemstvo.
* odlične socijalne vještine
* organiziranje i provođenje projekata na međunarodnoj razini
* komunikacijske vještine
* suradničke vještine
* iskustvo javnog govora i prezentiranja na međužupanijskoj ili državnoj razini
* IKT vještine
* motivacija.

Kriteriji odabira nisu navedeni prema važnosti.

Motivacija nastavnika će se bodovat prema kriteriju:

Motivacija je jasno izražena i vidljivo je da će stečena iskustva pridonijeti kvaliteti provedbe mobilnosti.

(0- 2boda) 0-nije uopće navedena, 1-nije jasno navedena. Iz obrazložene motivacije jasno je kako će nova iskustva biti korištena u svakodnevnom radu. (0-2 boda) 0-nije jasno,1-donekle je jasno, 2- u potpunosti je jasno.

Ukoliko više nastavnika ostvari jednak broj bodova, prednost se daje nastavniku s višom postignutom razinom poznavanja jezika, bolje obrazloženoj motivaciji i planu diseminacije.

Nastavnik koji do sada nije sudjelovao u Erasmus+ projektima Škole dobit će 2 boda u predviđenoj rubrici.

OBVEZE ODABRANIH NASTAVNIKA:

Sastanak s učenicima na dnevnoj bazi, obilaženje učenika na praksi i razgovor s mentorima, pomoć učenicima pri vođenju dnevnika prakse, diseminacija na i nakon mobilnosti, suradnja s predstavnicima Martello Training Ltd. na dnevnoj bazi, rješavanje svih nastalih problema na mobilnosti (mijenjanje tvrtke u kojoj učenik obavlja praksu, zdravstveni problem, izgubljena prtljaga, izgubljeni dokumenti, svi mogući problemi nastali na putu neovisno o načinu putovanja), pratnja učenicima na svim izletima i kulturološkim razgledavanjima.

Nakon odabira, nastavnici sklapaju sa Školom sporazum i preuzimaju na sebe odgovornost da će ispuniti svoj dio obveza, u protivnom Školi su dužni vratiti sredstva utrošena na mobilnost.

POSTUPAK ŽALBE:

Ukoliko smatrate da vaša dokumentacija nije razmatrana u skladu s raspisanim Natječajem, žalbu u pisanom obliku potrebno je u žalbenom roku navedenom u tekstu Natječaja dostaviti ravnateljici škole. Povjerenstvo će razmotriti žalbu i u pisanom obliku obavijestiti podnositelja žalbe.

Za sve informacije obratite se Meliti Todorović, koordinatorici projekta.

Ravnateljica:

Blaženka Kalčić, prof.